Οι υπάλληλοι ΙΔΟΧ της Υπηρεσίας Καθαριότητας δεν έχουν πληρωθεί για την υπερωριακή εργασία που παρείχαν, για τους μήνες 1ο/2021, 2ο/2021, 4ο/2021, 5ο/2021, 11ο/2021, 12ο/2021 και 1ο/2022. Όσον αφορά τον 11ο και 12ο, υπήρχε ένα κώλυμα, το οποίο υποτίθεται ότι ειχε αποκατασταθει, είχαν προωθηθει οι καταστάσεις στην Οικονομική Υπηρεσία του Δήμου.

    Μετά από επικοινωνία με τη Διευθύντρια της Οικονομικής Υπηρεσίας, προκειμένου να μας ενημερώσει για τις αμοιβές του Προσωπικού. Καμία απάντηση δεν δόθηκε, αντιθέτως εντόνως διαμαρτυρηθηκε ότι δεν έχει καμία υποχρέωση να ενημερώνει για το τι πρόκειται να πληρωθεί, ότι ξοδεύουμε άσκοπα το χρόνο της Υπηρεσίας καθώς η μονη  προτεραιότητα στις 13/03 είναι η τακτική μισθοδοσία και κάποια στιγμή εντός του έτους θα πληρωθούν, δεν χάνονται.

    Μετά από τα ανωτέρω συνήλθε Έκτακτη Γενικη Συνελευση του Σωματείου Εργατοτεχνιτών Καθαριότητας Δήμου Αγίας Παρασκευής με θέμα τις πληρωμές του προσωπικού. Επειδή είναι αδικαιολόγητη όλη αυτή η καθυστέρηση πληρωμών αλλά και μη αποδεκτή η στάση της Οικονομικής προς το Προσωπικό της Υπηρεσίας Καθαριότητας, καθώς επίσης και οι συνάδελφοι δεν επιθυμούν πλέον να εργάζονται υπερωριακώς, χωρίς να γνωρίζουν ποτέ θα πληρωθούν τα δεδουλευμένα τους.

Ως εκ τούτου το προσωπικό αποφάσισε ομόφωνα, πάρα μια ψήφο, οτι δεν επιθυμούμε να εργαστούμε υπερωριακά και θα απέχουμε από την υπερωριακή εργασία, από αυτό το Σαββατοκύριακο, 05/03 - 06/03.

Με πρωτοβουλία του ΔΣ του Σωματείου μας, πραγματοποιήθηκε δρομολόγιο απορριμματοφόρου την Κυριακή 06/03/2022, το οποίο εξυπηρέτησε ευαίσθητα σημεία όπως Εκκλησίες, Γηροκομεία, παιδικές χαρές, πλατείες- βυθιζόμενους, καθώς και την λαϊκή αγορά της Καθαράς Δευτέρας.

 Στη συνέχεια αφού ενημερώσαμε τη Δημοτική Αρχή, σχετικά με τα παραπάνω και ενώ είναι σαφείς οι λόγοι για τους οποίους οδηγηθήκαμε στην αποχή της υπερωριακής εργασίας, οι οποίοι είναι: η αδικαιολόγητη καθυστέρηση πληρωμών των ΙΔΟΧ, καθώς και η αδιάλλακτη στάση των συναδέλφων της Οικονομικής, αναμέναμε κάποια απάντηση στα δίκαια αιτήματα μας. Αντ΄αυτού την Τρίτη 08/03/2022 ο κ. Δήμαρχος έκανε τις εξής δηλώσεις, με χαρακτήρα τόσο επίπληξης, όσο και συμμόρφωσης προς το προσωπικό και αποχώρησε από το αμαξοστάσιο αμέσως, αρνούμενος να συμμετέχει σε οποιονδήποτε διάλογο με τους εργαζόμενους:

1. H υπηρεσία της Καθαριότητας λειτουργεί 24 ώρες το 24ωρο, ανάλογη είναι και η υποχρέωση των εργαζομένων, επίσης ότι εμείς οι εργαζόμενοι είμαστε καλοπληρωμένοι, ότι στοιχίζουμε στον Δήμο 3,5 εκ ευρώ το χρόνο, ότι τελικά αν είχε καταφύγει σε Ιδιωτική εταιρεία, θα πλήρωνε ακριβώς τα μισά και πλέον θα σκεφτεί σοβαρά την ιδιωτικοποίηση της Καθαριότητας.
2. Επιπλέον μας ενημέρωσε ότι επειδή η εργασία, κατά τις νυχτερινές ώρες, βλάπτει σοβαρά την υγεία, σταδιακά θα αλλάξει τη λειτουργία της υπηρεσίας έτσι ώστε εκτός από ένα ή δύο προγράμματα των απορριμματοφόρων - ανακυκλώσεων, όλα τα άλλα θα εργάζονται πρωινές ώρες με έναρξη βάρδιας 9:00πμ, προκειμένου να μας βλέπουν και οι δημότες και να είναι εμφανής η εργασία μας.
3. Τέλος ανέφερε ότι το ΔΣ του ΣΩΜΑΤΕΙΟΥ ΕΡΓΑΤ/ΤΩΝ ΚΑΘΑΡΙΟΤΗΤΑΣ ΔΗΜΟΥ ΑΓ.ΠΑΡΑΣΚΕΥΗΣ, έχει ως σκοπιμότητα να εναντιωθεί στον ίδιο και στην κα. Δάβαρη, με απώτερο αποτέλεσμα την αποπομπή τους.  Αυτός είναι και ο κύριος λόγος, σύμφωνα με τον κ. Δήμαρχο, που ξεσηκώσαμε 45 άτομα ΙΔΟΧ να διεκδικήσουν τα δεδουλευμένα τους. Ως εκ τούτου δήλωσε ότι θα σκεφτεί πολύ, πριν δώσει την συγκατάθεση του, ξανά, ότι χρειάζεται τους παρόντες 45 υπαλλήλους ΙΔΟΧ της Υπηρεσίας.

    Επί του παρόντος, μιας και δεν μας δόθηκε η ευκαιρία εχθές το πρωι, ούτε να προβούμε σε διάλογο, ούτε να ενημερωθούμε για τα αιτήματα μας, θέτουμε τα εξής ερωτήματα στη Δημοτική Αρχή:

1. Καθώς ενημερωθήκαμε ότι εκ περιτροπής και παρανόμως, εργαστηκαν υπάλληλοι ΙΔΟΧ υπερωριακά τον 1ο/2021, διότι δεν προβλεπόταν, επίσης ενημερωθήκαμε ότι θα λάβουν τις υπερωρίες μηνών 2ου, 4ου, 5ου/2021 με σημαντική καθυστέρηση.
2. Πότε τελικά θα προωθηθούν οι παρακάτω καταστάσεις πληρωμής 11ος υπερωρίες ΙΔΟΧ, 12ος υπερωρίες νυχτερινά ΜΟΝΙΜΟΙ, ΙΔΑΧ, ΙΔΟΧ, 1ος/2022 υπερωρίες νυχτερινά ΜΟΝΙΜΟΙ, ΙΔΑΧ, ΙΔΟΧ; Εσεις κ. Δήμαρχε έχετε ενημέρωση; Διότι εμείς είτε δια ζώσης είτε τηλεφωνικώς, κάποιοι θεωρούν ότι, δεν έχουμε ούτε το δικαίωμα της ερώτησης.
3. Χρησιμοποιώντας ακριβώς τα λόγια της Διευθύντριας της Οικονομικής, ότι δεν έχει υποχρέωση να λογοδοτήσει σε κανέναν για το τι προωθείται προς πληρωμή και τι όχι, ότι δεν την αφορά αν η υπηρεσία Καθαριότητας προωθεί τις καταστάσεις των εργαζομένων στα αρμόδια τμήματα, την πρώτη εβδομάδα κάθε μήνα, μετά απο μεγάλη προσπάθεια προκειμένου να πληρωνόμαστε με μια τακτική ροή, τέλος την απασχολούμε και σπαταλάμε το χρόνο της εργασίας της, παρότι εκπρόσωπος του Σωματείου επικοινώνησε με το τμήμα ακριβώς μία φορά μηνιαίως για περίπου ενάμιση λεπτό. Καθώς λοιπόν εμείς ως εργαζόμενοι με Δημοσιουπαλληλικη ιδιότητα ελεγχόμαστε καθημερινώς για τις υπηρεσίες που παρέχουμε απο τους επόπτες μας και λογοδοτούμε, σε περίπτωση που δεν ηταν εφικτό να διεκπαιραιώσουμε κάτι απο το πρόγραμμά μας, γεννάται δίκαιο και εύλογο ερώτημα μας, πως ειναι δυνατόν οι συνάδελφοι της Οικονομικής Υπηρεσίας του Δήμου να μην έχουν ανάλογη υποχρεώση να λογοδοτούν όσον αφορα την άσκηση των καθηκόντων τους. Επίσης σχετική ειναι η ερώτηση προς την Δημοτική Αρχή, καθότι υπάρχει αυτή η αδιάλλακτη στάση της Οικονομικής τα τελευταία δυομιση χρόνια, ποιες είναι οι ενέργειες του Δημάρχου; Ποια συστήματα ελέγχου και διαφάνειας, έχει θέσει σε εφαρμογή προκειμένου να ελέγχει τη ροή των διεκπαιραιωμένων εργασιών της Οικονομικής και σε ποιο βάθος χρόνου διεκπαιραιώνονται αυτές.